প্রিয় মারুফ ভাই,  প্রশ্ন করার জন্য আপনাকে অনেক ধন্যবাদ।  ১) আপনি ঠিকই বলেছেন, সহীহ হাদীস দ্বারা প্রমাণিত, লজ্জাস্থানে কাপড় বিহীন ভাবে হাত লাগলে ওযু নষ্ট হয়ে যাবে এবং পুনরায় ওযু করতে হবে। (যদিও  বিষয়টি মতবিরোধপূর্ণ। কিন্তু সার্বিক দিক দিয়ে সঠিক কথা এটাই।) যাহোক, গোসল করার সময়ও যদি কাপড় বিহীন ভাবে লজ্জাস্থানে হাত যায় তাহলে আগে ওযু করা থাকলে ওযু নষ্ট হয়ে যাবে এবং পুণরায় ওযু করে নিতে হবে।  ২) নাপাকীর গোসল ছাড়া সাধারণ গোসলের বিশেষ কোন পদ্ধতি হাদীসে বর্ণিত হয়নি। তাহলে সে ক্ষেত্রে আপনি আপনার সুবিধা অনুযায়ী পানি অপচয় না করে গোসল করতে পারেন। আর তখন যদি আগে ওযু করে থাকেন এবং কোন কারণে ওযু না ভাঙ্গে তা হলে আর ওযু করার দরকার নাই। আর আগে ওযু না করে থাকলে প্রয়োজন মনে করলে গোসল শেষে ওযু করতে পারেন।  আশা করি বিষয়টি বুঝতে পেরেছেন।